Libertas (film)
Libertas je hrvatski biografski film snimljen u režiji Veljka Bulajića i premijerno prikazan 2006. godine. Protagonist, čiji lik tumači Sven Medvešek, je znameniti dubrovački renesansni književnik Marin Držić. Radnja prikazuje kako se zamjerio vlastima Dubrovačke Republike te bio prisiljen napustiti rodni grad i ostatak života provesti u egzilu. Libertas je predstavljao prvi Bulajićev film nakon raspada Jugoslavije, odnosno napravljen u nezavisnoj Hrvatskoj, te se njegovo snimanje odvijalo godinama, uz brojne financijske i logističke poteškoće. Iako je, s obzirom na reputaciju autora, premijera održana uz velika očekivanja, kritičari su bili razočarani; usprkos toga je bio službeni hrvatski kandidat za Oscara.

Nagrade i priznanja
Film je dobio nekoliko nagrada i priznanja:
Zlatnu arenu za kostimografiju
Zlatnu arenu za najbolju šminku na Pulskom filmskom festivalu 2006. 
Hrvatska ga je predložila za nagradu Oscara.
Predikat A Ministarstva kulture Italije za najbolji koprodukcijski film 2006. godine
nagrada za najbolji scenarij filmskog festivala u Petrogradu
film je prikazan u službenoj konkurenciji na filmskom festivalu u Palm Springsu

Izvori

Vanjske veze

Hrvatski filmovi
Historijski filmovi
Biografski filmovi
Authority control 2